b'\n_START_ARTICLE_\nBirgit Nilsson -palkinto\n_START_PARAGRAPH_\nBirgit Nilsson -palkinto on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto._NEWLINE_Suuruudeltaan miljoonan dollarin arvoinen palkinto jaetaan kahden tai kolmen vuoden v\xc3\xa4lein. Valinnan tekee palkintos\xc3\xa4\xc3\xa4ti\xc3\xb6n hallitus kansainv\xc3\xa4lisen asiantuntijaryhm\xc3\xa4n esityksen pohjalta._NEWLINE_Ensimm\xc3\xa4inen palkinnon saajaksi nimettiin 20. helmikuuta 2009 espanjalainen oopperalaulaja Pl\xc3\xa1cido Domingo. Palkinnon saajan p\xc3\xa4\xc3\xa4tti Nilsson ennen kuolemaansa. S\xc3\xa4\xc3\xa4ti\xc3\xb6n mukaan tietoa s\xc3\xa4ilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti ja vuonna 2014 Wienin filharmonikot.\n_START_SECTION_\nAmerican Scandinavian Foundationin Birgit Nilsson -palkinto\n_START_PARAGRAPH_\nThe American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosip\xc3\xa4iv\xc3\xa4n\xc3\xa4.'